****

**คำอธิบายรายวิชา**

**สังคมศึกษา ศาสนา และวัฒนธรรม**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นประถมศึกษาปีที่ 6 เวลา 80 ชั่วโมง/ปี**

ศึกษา วิเคราะห์ความสำคัญของพระพุทธศาสนาในฐานะเป็นศาสนาประจำชาติ พุทธประวัติตั้งแต่ปลงอายุสังขารจนถึงสังเวชนียสถาน การประพฤติตนตามแบบอย่างการดำเนินชีวิตและข้อคิดจากประวัติสาวก ชาดก เรื่องเล่า และศาสนิกชนตัวอย่าง วิเคราะห์ความสำคัญและเคารพพระรัตนตรัย ปฏิบัติตามไตรสิกขาและหลักธรรมโอวาท 3 ในพระพุทธศาสนา การทำความดีของบุคคลในประเทศตามหลักศาสนา แนวปฏิบัติในการดำเนินชีวิต การสวดมนต์แผ่เมตตาและบริหารจิตเจริญปัญญา การมีสติที่เป็นพื้นฐานของสมาธิในพระพุทธศาสนา การปฏิบัติตนตามหลักธรรมของศาสนาที่ตนนับถือเพื่อแก้ปัญหาอบายมุขและสิ่งเสพติด หลักธรรมสำคัญของศาสนาอื่น ๆ ลักษณะสำคัญของศาสนพิธี พิธีกรรมของศาสนาอื่น ๆ การปฏิบัติตนได้อย่างเหมาะสมเมื่อต้องเข้าร่วมพิธีความรู้เกี่ยวกับสถานที่ต่าง ๆ ในศาสนสถาน มรรยาทของความเป็นศาสนิกชนที่ดีประโยชน์ของการเข้าร่วมในศาสนพิธี พิธีกรรม กิจกรรมในวันสำคัญทางศาสนา การแสดงตนเป็นพุทธมามกะ หรือแสดงตนเป็นศาสนิกชนของศาสนาที่ตนนับถือ การปฏิบัติตามกฎหมายที่เกี่ยวข้องกับชีวิตประจำวันของครอบครัวและชุมชน การเปลี่ยนแปลงวัฒนธรรมตามกาลเวลาและธำรงรักษาวัฒนธรรมอันดีงาม การแสดงออกถึงมารยาทไทยได้เหมาะสมถูกกาลเทศะ คุณค่าทางวัฒนธรรมที่แตกต่างกันระหว่างกลุ่มคนในสังคมไทย เปรียบเทียบบทบาทหน้าที่ขององค์กรปกครองส่วนท้องถิ่นและรัฐบาล การมีส่วนร่วมในกิจกรรมต่าง ๆ ที่ส่งเสริมประชาธิปไตยในท้องถิ่นและประเทศ บทบาท ความสำคัญในการใช้สิทธิออกเสียงเลือกตั้งตามระบอบประชาธิปไตย บทบาทของผู้ผลิตที่มีความรับผิดชอบ บทบาทของผู้บริโภคที่รู้เท่าทัน วิธีและประโยชน์ของการใช้ทรัพยากรอย่างยั่งยืน ความสัมพันธ์ระหว่างผู้ผลิต ผู้บริโภค ธนาคาร และรัฐบาล การรวมกลุ่มทางเศรษฐกิจภายในท้องถิ่น ข้อมูลลักษณะทางกายภาพของประเทศไทย ความสัมพันธ์ระหว่างลักษณะทางกายภาพกับภัยพิบัติประเทศไทย การเปลี่ยนแปลงทางกายภาพของประเทศไทยในอดีตกับปัจจุบันและผลที่เกิดขึ้นจากการเปลี่ยนแปลง ตัวอย่างที่สะท้อนให้เห็นผลจากการรักษาและทำลายทรัพยากรและสิ่งแวดล้อม และแนวทางในการจัดการที่ยั่งยืนในประเทศไทย

โดยใช้กระบวนการเรียนรู้แบบ Active Learning กระบวนการเรียนรู้ทางสังคม กระบวนการเผชิญสถานการณ์และแก้ปัญหา กระบวนการทางภูมิศาสตร์ รวมถึงการฝึกกระบวนการเรียนรู้และปรับตัวให้ทันต่อการเปลี่ยนแปลงของสังคม

เพื่อให้เกิดความรู้ ความเข้าใจ มีทักษะ คุณลักษณะอันพึงประสงค์ และสมรรถนะตามหลักสูตร มีทักษะการรู้เท่าทันสื่อ สามารถสื่อสารด้วยวิธีที่มีประสิทธิภาพ สามารถใช้ทักษะการคิดเพื่อการตัดสินใจป้องกัน

และแก้ไขปัญหาเกี่ยวกับตนเองและสังคม สามารถเรียนรู้ ปรับตัว และสร้างความสัมพันธ์อันดีในการอยู่ร่วมกับผู้อื่นในสังคม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 1.1** | **ป.6/1, ป.6/2, ป.6/3, ป.6/4, ป.6/6** | **ป.6/5, ป.6/7, ป.6/8, ป.6/9** |
| **มฐ. ส 1.2** | **ป.6/1, ป.6/2, ป.6/4** | **ป.6/3** |
| **มฐ. ส 2.1** | **ป.6/1, ป.6/2, ป.6/3, ป.6/5** | **ป.6/4** |
| **มฐ. ส 2.2** | **ป.6/1, ป.6/3** | **ป.6/2** |
| **มฐ. ส 3.1** | **ป.6/1, ป.6/2** | **ป.6/3** |
| **มฐ. ส 3.2** | **ป.6/2** | **ป.6/1** |
| **มฐ. ส 5.1** | **ป.6/1, ป.6/2** |  |
| **มฐ. ส 5.2** | **ป.6/2** | **ป.6/1, ป.6/3** |
|  | **20 ตัวชี้วัด** | **11 ตัวชี้วัด** |

**รวม 31 ตัวชี้วัด**

**โครงสร้างรายวิชาพื้นฐาน สังคมศึกษาฯ ป.6**

**เวลา 80 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ศาสนากับการดำเนินชีวิต | **ตัวชี้วัดระหว่างทาง**  **มฐ. ส 1.1 ป.6/1**  วิเคราะห์ความสำคัญของพระพุทธศาสนาในฐานะเป็นศาสนาประจำชาติ หรือความสำคัญของศาสนาที่ตนนับถือ  **มฐ. ส 1.1 ป.6/2**  สรุปพุทธประวัติตั้งแต่ปลงอายุสังขารจนถึงสังเวชนียสถาน หรือประวัติศาสดาที่ตนนับถือตามกำหนด  **มฐ. ส 1.1 ป.6/3**  เห็นคุณค่าและประพฤติตนตามแบบอย่างการดำเนินชีวิตและข้อคิดจากประวัติสาวก ชาดก เรื่องเล่า และศาสนิกชนตัวอย่างตามที่กำหนด  **มฐ. ส 1.1 ป.6/4**  วิเคราะห์ความสำคัญและเคารพ พระรัตนตรัย ปฏิบัติตามไตรสิขาและหลักธรรมโอวาท 3 ในพระพุทธศาสนาหรือหลักธรรมของศาสนาที่ตนนับถือตามกำหนด  **มฐ. ส 1.1 ป.6/6**  เห็นคุณค่าและสวดมนต์แผ่เมตตา และบริหารจิตเจริญปัญญา มีสติที่เป็นพื้นฐานของสมาธิในพระพุทธศาสนาหรือการพัฒนาจิตตามแนวทางของศาสนาที่ตนนับถือตามที่กำหนด  **มฐ. ส 1.2 ป.6/1**  อธิบายความรู้เกี่ยวกับสถานที่ต่าง ๆ ใน ศาสนสถานและปฏิบัติตนได้อย่างเหมาะสม  **มฐ. ส 1.2 ป.6/2**  มีมรรยาทของความเป็นศาสนิกชนที่ดีตามที่กำหนด  **มฐ. ส 1.2 ป.6/4**  แสดงตนเป็นพุทธมามกะ หรือแสดงตนเป็น ศาสนิกชนของศาสนาที่ตนนับถือ  **ตัวชี้วัดปลายทาง**  **มฐ. ส 1.1 ป.6/5**  ชื่นชมการทำความดีของบุคคลในประเทศตามหลักศาสนา พร้อมทั้งบอกแนวปฏิบัติในการดำเนินชีวิต  **มฐ. ส 1.1 ป.6/7**  ปฏิบัติตนตามหลักธรรมของศาสนาที่ตนนับถือเพื่อแก้ปัญหาอบายมุขและสิ่งเสพติด  **มฐ. ส 1.1 ป.6/8**  อธิบายหลักธรรมสำคัญของศาสนาอื่น ๆ โดยสังเขป  **มฐ. ส 1.1 ป.6/9**  อธิบายลักษณะสำคัญของศาสนพิธี พิธีกรรมของศาสนาอื่น ๆ และปฎิบัติตนได้อย่างเหมาะสมเมื่อต้องเข้าร่วมพิธี  **มฐ. ส 1.2 ป.6/3**  อธิบายประโยชน์ของการเข้าร่วมในศาสนพิธี พิธีกรรม และกิจกรรมในวันสำคัญทางศาสนาตามที่กำหนด และปฏิบัติตนได้ถูกต้อง | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | พระพุทธศาสนามีความสำคัญในฐานะเป็นศาสนาประจำชาติ เป็นเอกลักษณ์ของชาติ เป็นรากฐานและมรดกทางวัฒนธรรมไทย เป็นหลักในการพัฒนาชาติ มีพระรัตนตรัยเป็นองค์ประกอบสำคัญทุกคนจึงควรแสดงความเคารพพระรัตนตรัยอย่างเหมาะสมและปฏิบัติตามหลักไตรสิกขาและหลักธรรมโอวาท 3 เพื่อให้สามารถดำเนินชีวิตได้อย่างมีสติและมีความสุข รวมทั้งสามารถแก้ปัญหาต่าง ๆ ได้ เช่น ปัญหาอบายมุข ปัญหาสิ่งเสพติด ดังนั้นพุทธศาสนิกชนทุกคนควรปฏิบัติตนอย่างเหมาะสม เมื่อต้องเข้าร่วมพิธีอย่างมีมรรยาท หากเป็นชาวพุทธควรแสดงตนเป็นพุทธมามกะ และเข้าร่วมในศาสนาพิธีและพิธีกรรมในกิจกรรมวันสำคัญทางศาสนาในโอกาสที่เหมาะสมและปฏิบัติตนได้อย่างถูกต้องเหมาะสมตามแนวทางของพระพุทธ- ศาสนา หมั่นศึกษาและนำคุณธรรมอันเป็นแบบอย่างของพุทธสาวก ชาดก  ศาสนิกชนตัวอย่างไปประยุกต์ ปฏิบัติ และพัฒนาจิต เช่นเดียวกับพุทธศาสนสุภาษิตที่มีคติเตือนใจสามารถนำไปเป็นแนวทางในการดำเนินชีวิตให้ประสบความสำเร็จและมีความสุขได้เช่นเดียวกัน และเนื่องจากประเทศไทยมีผู้นับถือศาสนาแตกต่างกันหลายศาสนา ดังนั้น ทุกคนจึงควรให้ความเคารพหลักธรรมของศาสนาอื่นอย่างเหมาะสม เพื่อให้ทุกคนในชาติสามารถอยู่รวมกันได้ อย่างมีความสุข | **25** |
| **หน่วย**  **การเรียนรู้ที่ 2**  หน้าที่ของพลเมืองดี | **ตัวชี้วัดระหว่างทาง**  **มฐ. ส 2.1 ป.6/1**  ปฏิบัติตามกฎหมายที่เกี่ยวข้องกับชีวิตประจำวันของครอบครัวและชุมชน  **มฐ. ส 2.1 ป.6/2**  วิเคราะห์การเปลี่ยนแปลงวัฒนธรรมตามกาลเวลาและธำรงรักษาวัฒนธรรมอันดีงาม  **มฐ. ส 2.1 ป.6/3**  แสดงออกถึงมารยาทไทยได้เหมาะสมถูกกาลเทศะ  **มฐ. ส 2.1 ป.6/5**  ติดตามข้อมูลข่าวสารเหตุการณ์ต่าง ๆ ในชีวิตประจำวัน เลือกรับและใช้ข้อมูลข่าวสารในการเรียนรู้ได้เหมาะสม  **มฐ. ส 2.2 ป.6/1**  เปรียบเทียบบทบาท หน้าที่ขององค์กรปกครองส่วนท้องถิ่นและรัฐบาล  **มฐ. ส 2.2 ป.6/3**  อภิปรายบทบาท ความสำคัญในการใช้สิทธิออกเสียงเลือกตั้งตามระบอบประชาธิปไตย  **ตัวชี้วัดปลายทาง**  **มฐ. ส 2.1 ป.6/4**  อธิบายคุณค่าทางวัฒนธรรมที่แตกต่างกันระหว่างกลุ่มคนในสังคมไทย  **มฐ. ส 2.2 ป.6/2**  มีส่วนร่วมในกิจกรรม ต่าง ๆ ที่ส่งเสริมประชาธิปไตยในท้องถิ่นและประเทศ | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | กฎหมายเป็นข้อบังคับให้สมาชิกในสังคมปฏิบัติหรือละเว้นการปฏิบัติ สิ่งสำคัญประการหนึ่งที่ส่งผลให้สามารถสังคมสามารถอยู่ร่วมกันด้วยความสงบเรียบร้อยคือการปฏิบัติตนตามบทบัญญัติของกฎหมายจราจร กฎหมายยาเสพติดให้โทษ กฎหมายทะเบียนราษฎร  เทศบัญญัติ ข้อบัญญัติ อบต. อบจ. ซึ่งออกโดยองค์กรปกครองส่วนท้องถิ่นและรัฐบาลที่มีบทบาทหน้าที่สำคัญในการบริหารราชการแผ่นดินและการบริหารส่วนท้องถิ่น ประชาชนทุกคนควรมีส่วนร่วมในกิจกรรมต่าง ๆ ใช้สิทธิเลือกตั้งตามระบอบประชาธิปไตย ซึ่งจะส่งผลต่อความมั่นคง การปกครองระบอบประชา ธิปไตย รู้จักหลักการเลือกรับข่าวสารและเหตุการณ์ต่าง ๆ ที่เกิดขึ้นอย่างถูกต้องจากแหล่งข้อมูล ข่าวสาร เหตุการณ์ต่าง ๆ ที่มีความสำคัญต่อการดำเนินชีวิตอย่างเหมาะสมให้เกิดประโยชน์อย่างแท้จริง เพื่อธำรงรักษาวัฒนธรรมอันดีงามในแต่ละท้องถิ่นมีความแตกต่างกันและมีการเปลี่ยนแปลงไปตามกาลเวลา อันเป็นแบบแผนในการดำเนินชีวิตของคนในสังคม วัฒนธรรมและแสดงออกถึงมรรยาทไทยได้อย่างเหมะสม | **19** |
| **หน่วย**  **การเรียนรู้ที่ 3**  เรียนรู้เรื่องเศรษฐศาสตร์ | **ตัวชี้วัดระหว่างทาง**  **มฐ. ส 3.1 ป.6/1**  อธิบายบทบาทของผู้ผลิตที่มีความรับผิดชอบ  **มฐ. ส 3.1 ป.6/2**  อธิบายบทบาทของผู้บริโภคที่รู้เท่าทัน  **มฐ. ส 3.2 ป.6/2**  ยกตัวอย่างการรวมกลุ่มทางเศรษฐกิจภายในท้องถิ่น  **ตัวชี้วัดปลายทาง**  **มฐ. ส 3.1 ป.6/3**  บอกวิธีและประโยชน์ของการใช้ทรัพยากรอย่างยั่งยืน  **มฐ. ส 3.2 ป.6/1**  อธิบายความสัมพันธ์ระหว่างผู้ผลิต ผู้บริโภค ธนาคาร และรัฐบาล | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต  **4) สมรรถนะที่ 5** ความสามารถในการใช้เทคโนโลยี | หน่วยเศรษฐกิจมีความสัมพันธ์กันทั้งในระดับหน่วยครัวเรือน หน่วยธุรกิจ หน่วยรัฐบาล นอกจากนั้น ผู้ผลิต ผู้บริโภค ธนาคาร และรัฐบาลยังมีความสัมพันธ์กัน ซึ่งการรวมกลุ่มทางเศรษฐกิจภายในท้องถิ่นมีผลต่อการพัฒนาท้องถิ่น ดังนั้นผู้ผลิตที่มีคุณภาพย่อมต้องมีความรับผิดชอบและใช้ทรัพยากรอย่างมีประสิทธิภาพและประสิทธิผล ก่อให้เกิดประโยชน์ต่อทางผลิตสินค้าที่มีคุณภาพ ส่วนผู้บริโภคที่ดีต้องรู้เท่าทัน รู้บทบาทของ  ตนเองและใช้ทรัพยากรอย่างคุ้มค่าและยั่งยืน | **16** |
| **หน่วย**  **การเรียนรู้ที่ 4**  ภูมิศาสตร์น่ารู้ | **ตัวชี้วัดระหว่างทาง**  **มฐ. ส 5.1 ป.6/1**  สืบค้นและอธิบายข้อมูลลักษณะทางกายภาพของประเทศไทย ด้วยแผนที่ รูปถ่ายทางอากาศ และภาพจากดาวเทียม  **มฐ. ส 5.1 ป.6/2**  อธิบายความสัมพันธ์ระหว่างลักษณะทางกายภาพกับภัยพิบัติในประเทศไทย เพื่อเตรียมพร้อมรับมือ ภัยพิบัติ  **มฐ. ส 5.2 ป.6/2**  วิเคราะห์การเปลี่ยนแปลงทางกายภาพของประเทศไทยในอดีตกับปัจจุบัน และผลที่เกิดขึ้นจากการเปลี่ยนแปลง  **ตัวชี้วัดปลายทาง**  **มฐ. ส 5.2 ป.6/1**  วิเคราะห์ปฏิสัมพันธ์ระหว่างสิ่งแวดล้อมทางกายภาพกับลักษณะกิจกรรมทางเศรษฐกิจและสังคมในประทศไทย  **มฐ. ส 5.2 ป.6/3**  นำเสนอตัวอย่างที่สะท้อนให้เห็นผลจากการรักษาและทำลายทรัพยากร และสิ่งแวดล้อม และเสนอแนวทางในการจัดการที่ยั่งยืนในประเทศไทย | **1) สมรรถนะที่ 1** ความสามารถในการสื่อสาร  **2) สมรรถนะที่ 2** ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | ลักษณะทางกายภาพของไทยในภูมิภาคต่าง ๆ ส่งผลให้เกิดลักษณะที่แตกต่างกัน ทั้งที่เกิดขึ้นเองตามธรรมชาติและจากกิจกรรมของมนุษย์ การศึกษาแผนที่ รูปถ่ายทางอากาศ และภาพจากดาวเทียม จะช่วยแสดงข้อมูลลักษณะทางกายภาพของประเทศไทย  ภูมิประเทศ ภูมิอากาศ และทรัพยากรธรรมชาติที่ส่งผลต่อกิจกรรมทางเศรษฐกิจและสังคมในประเทศไทยในภูมิภาค ต่าง ๆ ขณะเดียวกันกิจกรรมทางเศรษฐกิจและสังคมในประเทศไทยก็ส่งผลให้เกิดการเปลี่ยนแปลงสิ่งแวดล้อมทางกายภาพของประเทศไทย จึงควรมีแนวทางการจัดการทรัพยากรและสิ่งแวดล้อมที่ยั่งยืนในประเทศไทยแตกต่างกันไปตามลักษณะทางกายภาพและการดำเนินชีวิต และเป็นการเตรียมพร้อมรับมือภัยพิบัติที่แตกต่างกันไปตามลักษณะทางกายภาพของแต่ละภูมิภาคเพื่อช่วยให้เราอยู่ร่วมกับธรรมชาติได้อย่างยั่งยืน | **20** |